**PASKAIDROJUMA RAKSTS**

**Dienvidkurzemes novada pašvaldības saistošajiem noteikumiem Nr.2024/\_\_ “Par licencēto makšķerēšanu Liepājas ezerā un Tirdzniecības kanālā no dzelzceļa tilta līdz tramvaja tiltam”**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums
 | Saistošo noteikumu mērķis ir noteikt kārtību, kādā tiek īstenota licencētā makšķerēšana Liepājas ezerā un Tirdzniecības kanālā no dzelzceļa tilta līdz tramvaja tiltam.Saistošie noteikumi nepieciešami, lai racionāli izmantotu vērtīgo zivju krājumus Liepājas ezerā un Tirdzniecības kanālā, un gūtu līdzekļus zivju krājumu pavairošanai, kā arī kontrolētu un novērstu makšķernieku radīto nelabvēlīgo ietekmi uz vidi. Saskaņā ar Ministru kabineta 2015. gada 22. decembra noteikumu Nr. 799 "Licencētās makšķerēšanas, vēžošanas un zemūdens medību kārtība" 15. punktu pašvaldība apstiprina saistošos noteikumus par licencēto amatierzveju saskaņā ar nolikumu, kas saskaņots normatīvajos aktos noteiktajā kārtībā. Makšķerēšanas kārtību regulē Ministru kabineta 2015. gada 22. decembra noteikumi Nr. 800 "Makšķerēšanas, vēžošanas un zemūdens medību noteikumi". |
| 1. Fiskālā ietekme uz pašvaldības budžetu
 | Saistošo noteikumu īstenošanai nav ietekmes uz ieņēmumu daļu, nav ietekmes uz izdevumu daļu un nav ietekmes uz citām pozīcijām budžeta ieņēmumu vai izdevumu daļā, jo licencēto makšķerēšanu saskaņā ar Dienvidkurzemes novada pašavaldības domes 2024.gada \_\_.jūlija lēmumu Nr.\_\_ (protokols Nr. \_\_, \_\_. §) organizē biedrība “Liepājas ezeri”, reģ.nr. 40008082556, juridiskā adrese: Rožu iela 6, Liepāja, LV-3401).Nav nepieciešami resursi sakarā ar jaunu institūciju vai darba vietu veidošanu, esošo institūciju kompetences paplašināšanai, lai nodrošinātu saistošo noteikumu izpildi. |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci
 | Saistošie noteikumi veicinās Liepājas ezera un Tirdzniecības kanāla vērtīgo zivju krājumu racionālu izmantošanu, līdzekļu piesaisti zivju krājumu pavairošanai, kā arī nodrošinās makšķerēšanas un vides kvalitātes nodrošināšanas kontroli. Saistošajiem noteikumiem nav tiešas ietekmes uz iedzīvotāju veselību un uzņēmējdarbības vidi.Saistošo noteikumu tiesiskā regulējuma mērķgrupa ir makšķernieki, kuri vēlas izmantot Liepājas ezera zivju resursus tikai pašpatēriņa nolūkos. Konkurences nav, jo licenču skaits nav ierobežots. |
| 1. Ietekme uz administratīvajām procedūrām un to izmaksām
 | Saistošo noteikumu izpildi nodrošinās biedrība "Liepājas ezeri", organizējot licenču uzskaiti un tirdzniecību, sniedzot atskaites normatīvajos aktos un šajos noteikumos noteiktajā kārtībā.Saistošie noteikumi tiks publicēti oficiālajā izdevumā "Latvijas Vēstnesis" un Dienvidkurzemes novada pašvaldības mājaslapā: [www.dkn.lv](http://www.dkn.lv), informācija tiks ievietota izdevumā “Dienvidkurzeme”.Izmaksas veido licenču drukāšana, kas tiek segtas no licenču ieņēmumiem. |
| 1. Ietekme uz pašvaldības funkcijām un cilvēkresursiem
 | Saistošie noteikumi izstrādāti Pašvaldību likuma 4.panta pirmās daļas 20.punktā noteiktās pašvaldības autonomās funkcijas – veicināt dabas kapitāla ilgtspējīgu pārvaldību un apsaimniekošanu – realizēšanai.Saistošo noteikumu izpildes nodrošināšanai nav nepieciešams veidot jaunas pašvaldības institūcijas, darba vietas vai paplašināt esošo institūciju kompetenci. |
| 1. Informācija par izpildes nodrošināšanu
 | Saistošo noteikumu izpildē iesaistītās institūcijas – biedrība “Liepājas ezeri”, kas nodrošinās saistošo noteikumu izpildi.Nav paredzēta jaunu institūciju izveide, esošo likvidācija vai reorganizācija. |
| 1. Prasību un izmaksu samērīgums pret ieguvumiem, ko sniedz mērķa sasniegšana
 | Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai. Saistošo noteikumu prasības un to izpilde neradīs papildus izmaksas pašvaldībai.Pašvaldības izraudzītie līdzekļi ir leģitīmi un rīcība ir atbilstoša augstākstāvošiem normatīviem aktiem. |
| 1. Izstrādes gaitā veiktās konsultācijas ar privātpersonām un institūcijām
 | Saistošo noteikumu projektu izstrādājusi biedrība "Liepājas ezeri".Atbilstoši [Pašvaldību likuma](https://likumi.lv/ta/id/336956-pasvaldibu-likums) [46.panta](https://likumi.lv/ta/id/336956-pasvaldibu-likums#p46) trešajai daļai, lai informētu sabiedrību par saistošo noteikumu projektu un dotu iespēju izteikt viedokli, saistošo noteikumu projekts tiek publicēts Dienvidkurzemes novada pašvaldības tīmekļa vietnē [www.dkn.lv](http://www.dkn.lv). no 2024.gada \_\_.jūlija līdz 2024.gada \_\_.jūlijam.Plānotais sabiedrības līdzdalības veids – priekšlikumu un iebildumu izvērtēšana pēc projekta publicēšanas pašvaldības tīmekļa vietnē [www.dkn.lv](http://www.dkn.lv). Pēc sabiedrības viedokļa saņemšanas un izskatīšanas, saņemto priekšlikumu vai iebildumu apkopošanas, izvērtējot lietderības apsvērumus, tos paredzēts iekļaut saistošajos noteikumos. |